John Higgins
Džonas Higinsas (John Higgins MBE, g. 1975 m. gegužės 18 d.) – profesionalus škotų snukerio žaidėjas. Laikomas vienu geriausių sporto šakos atstovų, Džonas yra 31 reitinginio turnyro laimėtojas ir pagal šį skaičių nusileidžia tik Ronnie O'Sullivan (41). Jis yra daugiausia šimtinių serijų (virš 950) ir maksimalių breikų (13) padaręs škotas ir antras bendrame sąraše už Ronnie O'Sullivan. Higinsas turi vadinamają trigubą karūną Triple Crown, nes yra laimėjęs tris pagrindinius turnyrus: UK Championship (3), Masters (2) ir Pasaulio čempionatą (4): (iš viso 9). Higinsas daugiausia kartų iš eilės (30) dalyvavo prestižiniame Masters turnyre. Jis rekordinius 5 kartus tapo Welsh Open čempionu. Higinsas pirmasis iš žaidėjų pasiekė 1000 laimėtų profesionalių rungtynių ribą. Yra daugiausiai snukerio istorijoje rungtynių sužaidęs ir laimėjęs žaidėjas. 1998, 2007, 2009 ir 2011 m. pasaulio čempionas. Turi daug gerbėjų rytų Europoje. Higinsas šešis kartus buvo pripažintas geriausiu metų žaidėju: 1998, 1999, 2006, 2009, 2011 ir 2016 metais.